Kristin Størmer Steira

Kristin Størmer Steira (født 1981) er en norsk tidligere langrennsløper som representerte IL Forsøk. Hun er olympisk mester i stafett fra OL 2010 og har tre VM-gull i stafett.

Steira er født i Rana og oppvokst i Tana. Fra august 2015 jobbet hun i stiftelsen Aktiv mot kreft, og fra 2021 i Brav. Hun tok sin videregående utdanning ved NTG Lillehammer.

Hun er gift med den canadiske skiløperen Devon Kershaw.

 Karriere 
Kristin Størmer Steira debuterte i verdenscupen på 30 km i Holmenkollen 16. mars 2002. Hennes første plassering blant de ti beste var en niendeplass på 10 km fri i Nové Město na Moravě 18. januar 2003.
Det store gjennombruddet kom i sesongen 2004/2005. 22. januar 2005 vant hun sitt første løp i verdenscupen, dobbel jaktstart i italienske Pragelato. I VM i Oberstdorf senere på vinteren, gikk hun på det norske vinnerlaget i stafett, og hun tok en individuell bronse i dobbel jaktstart.

I OL i Torino 2006 var hun den jevneste norske langrennsjenta, med tre individuelle fjerdeplasser. Hun var tilsammen 24 sekunder fra tre medaljer, men måtte reise hjem uten medalje. Foran sesongen 2006/07 var hun overtrent, men hun kom sterkt tilbake med etappeseier og syvendeplass totalt i den første Tour de Ski.

I VM 2007 i Sapporo tok hun sølv på 30 km fellesstart i tillegg til bronse på 15 km jaktstart og 4 × 5 km stafett.

Steira hadde en god start på sesongen 2008/09 og hun gikk i brudd på 15 km fristil, fellesstart i La Clusaz, og vant. Hun ble nummer ni i Tour de Ski, og tok også en niendeplass i verdenscupen sammenlagt.

I NM i friidrett på Lillehammer i 2009 tok hun NM-gull på 5000 meter.Steira nærmer seg EM-kravet

Steira hadde en god start også på sesongen 2009/10 hvor hun ble nummer fem sammenlagt i Tour de Ski. Sesongen sett under ett ble hun nummer seks i verdenscupen sammenlagt og nummer tre i distansecupen.

I OL 2010 kjempet hun om bronsemedalje på 15 km duatlon, men ble slått på målstreken av Justyna Kowalczyk. Hun ble olympisk mester i 4 × 5 km stafett i OL 2010 i Vancouver. Hun gikk tredje etappe på det norske laget som ellers bestod av Vibeke Skofterud, Therese Johaug og Marit Bjørgen.

I VM 2011 i Oslo ble hun nummer fem på 30 km fri, nummer ni på 15 km duatlon og nummer ti på 10 km klassisk. Hun gikk tredje etappe på det norske laget som tok gull på 4 × 5 km stafett. Hun gikk også nå sammen med Vibeke Skofterud, Therese Johaug og Marit Bjørgen.

I Tour de Ski 2012/13 gikk hun inn til sin da beste prestasjon i Tour de Ski da hun ble nummer tre sammenlagt, bak Justyna Kowalczyk og Therese Johaug.

I VM 2013 gikk Størmer Steira tredje etappe på 4x5 km stafett sammen med Heidi Weng, Therese Johaug og Marit Bjørgen. Det norske laget var storfavoritter på forhånd etter at alle løperne på stafettlaget kom blant de fire beste på 15 km duatlonOddsen for norsk pallplass på damestafetten: 1,01, VG, 28. februar 2013 og vant gull foran Sverige og Russland.Feide inn til gull – slet med stavingen, VG, 28. februar 2013

I OL 2014 i Sotsji lyktes det endelig Steira å få en olympisk medalje i en individuell konkurranse da hun fikk bronse på 30 km fristil. Steira sikret tredobbelt norsk etter Marit Bjørgen og Therese Johaug. Det var tolvte gang i OL-historien det ble tredobbelt norsk og første gang i en kvinneøvelse.De elleve første gangene: I 1924 (2): I kombinert med Thorleif Haug, Johan Grøttumsbråten og Thoralf Strømstad og de samme tre på 50 km, men med Strømstad på andre og Grøttumsbråten på tredje; I 1928 (2): I kombinert med Grøttumsbråten, Hans Vinjarengen og John Snersrud og på 18 km med Grøttumsbråten, Ole Hegge og Reidar Ødegaard; I 1932 (2) i kombinert med Grøttumsbråten, Ole Stenen og Vinjarengen og i spesielt hopprenn med Birger Ruud, Hans Beck og Kåre Walberg; I 1936 i kombinert med Oddbjørn Hagen, Olaf Hoffsbakken og Sverre Brodahl; I 1948 i spesielt hopprenn med Petter Hugsted, Birger Ruud og Thorleif Schjelderup; I 1964 på 5000 m skøyter med Knut Johannesen, Per Ivar Moe og Fred Anton Maier; I 1992 på 30 km med Vegard Ulvang, Bjørn Dæhlie og Terje Langli; I 1994 i alpin kombinasjon med Lasse Kjus, Kjetil André Aamodt og Harald Christian Strand Nilsen. Det var femte gang i OL-historien tre kvinner fra samme nasjon tok alle tre medaljene i en langrennsøvelse.De fire første: I 1952 på 10 km ved Lydia Wideman, Mirja Hietamies og Siiri Rantanen, Finland; I 1960 på 10 km ved Marija Gusakova, Ljubov Kozyreva og Radja Jerosjina, Sovjetunionen; I 1964 på 10 km ved Klavdija Bojarskikh, Jevdokija Meksjilo og Marija Gusakova, Sovjetunionen; og i 1988 på 20 km ved Tamara Tikhonova, Anfisa Reztsova og Raisa Smetanina, Sovetunionen.

Etter 2015-sesongen meddelte Størmer Steira at hun ville legge opp som langrennsløper.

 Verdenscupseire 
 Nr. Dato Sted Øvelse 1.    Pragelato  15 km (K+F) Fls. 2.    La Clusaz  15 km (F) Fls. 3.    Krasnaja Poljana  15 km (K+F) Fls.

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2002/03  93  42.  –  –  –  – 2003/04  177  27.  177  20.  –  – 2004/05  311  12.  311  9.  –  – 2005/06  266  22.  266  12.  –  – 2006/07  367  14.  223  12.  –  – 2007/08  465  16.  369  12.  –  – 2008/09  828  9.  590  4.  22  53. 2009/10  892  6.  568  3.  44  49. 2010/11  268  28.  204  19.  –  – 2011/12  616  14.  484  9.  –  – 2012/13  1018  6.  665  3.  37  45. 2013/14  379  19.  285  11.  –  – 2014/15  93  55.  93  33.  –  –

 Medaljer i norske mesterskap 
 20px|Langrenn LangrennPlassering Øvelse ÅrGull  15 km skiathlon  2006, 2014Gull  30 km langrenn  2010Gull  Stafett  2003Sølv  10 km langrenn  2005, 2011Sølv  15 km skiathlon  2007, 2011Sølv  Stafett  2004, 2005Bronse  15 km skiathlon  2009, 2012Bronse  15 km langrenn  2003Bronse  30 km langrenn  2005, 2006, 2014 20px|Friidrett FriidrettPlassering Øvelse ÅrGull  5000 meter  2009Gull  10000 meter  2014Gull  6 km terrengløp  2008, 2015Sølv  Motbakkeløp  2005

 Fotnoter og referanser 
friidrett.no: NM 5000 meter kvinner. 
friidrett.no: NM 10000 meter kvinner. 
friidrett.no: NM 6 km Terrengløp kvinner. 
friidrett.no: NM Motbakkeløp kvinner. 

 Eksterne lenker 



  Nettmøte fra Aftenposten

Kategori:Personer fra Rana kommune
Kategori:Personer fra Tana kommune
Kategori:Norske langrennsløpere
Kategori:Norske langdistanseløpere
Kategori:Norske motbakkeløpere
Kategori:Olympiske mestere for Norge
Kategori:Olympiske bronsemedaljevinnere for Norge
Kategori:Olympiske medaljevinnere i langrenn
Kategori:Verdensmestere i langrenn
Kategori:Norgesmestere i langrenn
Kategori:Norgesmestere i friidrett
Kategori:Kongepokalvinnere i skiidrett
Kategori:Vinnere av Egebergs Ærespris
Kategori:Deltakere for Norge under Ski-VM 2003
Kategori:Deltakere for Norge under Ski-VM 2005
Kategori:Deltakere for Norge under Vinter-OL 2006
Kategori:Langrennsløpere under Vinter-OL 2006
Kategori:Deltakere for Norge under Ski-VM 2007
Kategori:Deltakere for Norge under Ski-VM 2009
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Deltakere for Norge under Ski-VM 2011
Kategori:Deltakere for Norge under Ski-VM 2013
Kategori:Medaljevinnere under Vinter-OL 2014
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Mesternes Mester-deltakere